

Mestna občina Velenje, Titov trg 1, Velenje, skladno z 52. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18, 61/20 - ZDLGPE, 175/20 - ZIUOPDVE, 78/23 - ZUNPEOVE, 78/23 – ZORR) in 19. členom Uredbe o stvarnem premoženju države in samoupravnih lokalnih skupnosti (Ur. list RS, št. 31/18) objavlja

**NAMERO O SKLENITVI NEPOSREDNE PRODAJNE POGODBE**

**(****nepremičnina z ID znakom parcela 964 786/6)**

1. **Naziv in sedež lastnika nepremičnine:**

Mestna občina Velenje, Titov trg 1, 3320 Velenje.

1. **Predmet prodaje:**

Predmet prodaje je nepremičnina z ID znakom parcela 964 786/6 velikosti 270 m2, ki v naravi predstavlja zelenico.

Na nepremičnini so vpisane obremenitve:

* služnostna pravica peš hoje, voženj ter ostalih nujnih posegov glede gradnje, vzdrževanja in popravil elektroenergetskega objekta "transformatorska postaja in kablovodi 0,4-20 kV s kabelsko kanalizacijo", v korist Elektro Celje (ID zaznambe 18164725),
* služnostna pravica hoje in vožnje z vsemi vozili, v korist TVK d.o.o. (ID zaznambe 19165903),
* služnostna pravica izgradnje, vzdrževanja, popravil in uporabe dovozne poti in parkirišč ter hoje, vožnje z vsemi vozili in ostalih nujnih posegov zaradi izgradnje, vzdrževanja, popravil in uporabe dovozne poti in parkirišč, v korist vsakokratnega lastnika nepremičnin 964 783/27, 964 783/29, 964 783/31, 964 783/19, 964 1732/21, 964 783/5, 964 783/11, 964 783/23, 964 783/24, 964 783/30, 964 783/20, 964 783/21, 964 783/22, 964 783/26, 964 784/2, 964 768/19, 964 783/10, 964 783/25 in 964 783/28 (ID zaznambe 22771515).

Na nepremičnini bo kupec ustanovil neodplačno služnostno pravico za namen hoje, vožnje, vzdrževanje in uporabe vodovoda in toplovoda v korist prodajalca. Kupec krije stroške notarske overitve. Stroške vknjižbe služnostne pravice v zemljiško knjigo krije prodajalec.

Nepremičnina se prodaja po načelu »videno-kupljeno«, zato morebitne reklamacije po končani prodaji ne bodo upoštevane.

1. **Vrsta pravnega posla in sklenitev pogodbe**

Prodaja nepremičnine je po metodi neposredne pogodbe. Pogodba mora biti sklenjena v roku 15 dni po pozivu Mestne občine Velenje. V kolikor pogodba ni sklenjena v danem roku, lahko Mestna občina Velenje odstopi od sklenitve posla.

1. **Najnižja ponudbena cena**

Najnižja ponudbena cena za nepremičnini mora biti **27,00** **EUR/m2.**

Izhodiščna cena je določena na podlagi primerjalne cene Cenitvenega poročila o oceni vrednosti nepremičnin št. C-1830.23, z dne 12. 5. 2023, ki ga je izdelal stalni sodni cenilec in izvedenec gradbene stroke Anton Apat, univ. dipl. inž. grad.

1. **Rok za prejem ponudbe**

Ponudbo lahko oddajo pravne ali fizične osebe, ki v skladu s pravnim redom Republike Slovenije lahko postanejo lastniki nepremičnin.

Upoštevane bodo ponudbe, ki bodo prispele v zaprtih kuvertah na naslov: Mestna občina Velenje, Titov trg 1, 3320 Velenje, **do vključno 19. 2. 2024.** Na sprednji strani kuverte mora biti navedeno: **»NE ODPIRAJ - ponudba za nakup nepremičnine 964 786/6«.** Na zadnji strani kuverte mora biti naveden naziv in naslov ponudnika.

Ponudbe, prispele po izteku zgoraj navedenega roka, bodo izločene iz postopka.

Odpiranje ponudb bo javno in bo potekalo v sejni sobi št. 107.1, dne 21. 2. 2024 ob 14.30.

Ponudniki bodo o rezultatih zbiranja ponudb obveščeni najkasneje 7 dni po zaključenem odpiranju ponudb.

1. **Sestavine ponudbe in rok za sklenitev prodajne pogodbe**

Ponudnik pri oddaji ponudbe izpolni obrazec »PONUDBA ZA NAKUP NEPREMIČNINE«, ki je v prilogi namere.

Ponudbe pod izhodiščno ceno ne bodo upoštevane.

V kolikor bo prispelo več ponudb, se s ponudniki opravijo dodatna pogajanja o ceni in se z najugodnejšim ponudnikom sklene prodajna pogodba.

1. **Plačilo kupnine**

Kupnino mora kupec plačati v roku 15 dni od izstavitve računa s strani prodajalca, ki ga bo prodajalec izstavil na podlagi sklenjene prodajne pogodbe. Plačilo kupnine v tem roku je bistvena sestavina prodajne pogodbe.

1. **Kontaktna oseba in možnost ogleda**

Informacije o stvarnem in pravnem stanju nepremičnin ter informacije o ogledih dobijo interesenti na Mestni občini Velenje, Urad za urejanje prostora, Bojan Lipnik, tel. št. 03 8961 670, vsak ponedeljek, sredo in petek od 9:00 do 11:00, do zaključka te objave. Za ogled se je treba dogovoriti.

1. **Ustavitev postopka do sklenitve prodajne pogodbe**

Mestna občina Velenje si pridržuje pravico, da lahko do sklenitve pravnega posla postopek zbiranja ponudb ustavi oziroma ne sklene pogodbe z uspelim ponudnikom, brez odškodninske odgovornosti.

1. **Drugi pogoji in posebnosti prodajne pogodbe**

Iz lokacijske informacije št. 4780-0059/2023 z dne 18. 1. 2024 izhaja, da ima nepremičnina status stavbnega zemljišča, po podrobnejši namenski gospodarska cona (IG), oznaka prostorske enote VE1/044, omejitve:

* erozijsko območje: opozorilno območje - običajni zaščitni ukrepi (parc. št. 786/6)
* varovalni pas vodovoda: primarno omrežje (parc. št. 786/6 (del))
* varovalni pas kanalizacije: meteorni vod (parc. št. 786/6 (del))
* varovalni pas komunikacij: trasa (parc. št. 786/6 (del))

Vse stroške v zvezi s pogodbo: dajatve, notarska overitev, stroški vknjižbe lastninske pravice v zemljiško knjigo, kot tudi morebitne druge stroške, ki bi nastali v zvezi s prodajo, poravna kupec.

Številka zadeve: 4780-0059/2023

Datum: 19. 1. 2024

Pripravil: Peter DERMOL

Bojan LIPNIK župan Mestne občine